Αυτοσχέδιος εκρηκτικός μηχανισμός βρέθηκε σήμερα το πρωί μέσα στον χώρο της Πανεπιστημιούπολης, απέναντι από το αστυνομικό τμήμα Ζωγράφου.

Τον εκρηκτικό μηχανισμό αντιλήφθηκε ο διοικητής του αστυνομικού τμήματος την ώρα που πάρκαρε τη μοτοσικλέτα του έξω από τη μάντρα της Πανεπιστημιούπολης.

Ο αξιωματικός είδε καλώδια και ρολόι συνδεδεμένα με ένα μπουκάλι που ήταν τοποθετημένα πίσω από τη μάντρα πάνω σε δέντρο και ειδοποίησε το Τμήμα Εξουδετέρωσης Εκρηκτικών Μηχανισμών.

Αμέσως αποκλείστηκε το σημείο, ενώ οι πυροτεχνουργοί που έφτασαν εκεί διαπίστωσαν ότι πρόκειται πράγματι για εκρηκτικό μηχανισμό.

Πριν από λίγο προχώρησαν σε ελεγχόμενη έκρηξη για την εξουδετέρωση του μηχανισμού. Σύμφωνα με τους αρμόδιους αξιωματικούς δεν αποκλείεται να γίνει και δεύτερη ελεγχόμενη έκρηξη.

Για την υπόθεση διενεργείται προανάκριση.

Φωτο: Eurokinissi

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr